**PÁLYÁZATI FELHÍVÁS**

**A Magyar Mérnök Kamara a Nemzeti Fejlesztési Minisztérium támogatásával**

**Közlekedésbiztonsági ötlet pályázatot hirdet**

a közúti közlekedésben résztvevők biztonságának javítása érdekében

**I. A pályázat háttere, célja**

1. A közlekedésért felelős állami vezetés a balesetek számának további, szakadatlan csökkentése, a kedvező folyamatok fenntartása érdekében olyan új eszközöket keres, amelyek jövőbeni megvalósítása támogatást érdemel.

2. A pályázati konstrukció hátterének és céljának bemutatása:

A közúti közlekedésben résztvevők biztonságának javítását célzó dokumentálhatóan új

* vizsgálati módszerek,
* intelligens közlekedési rendszerek,
* forgalomtechnikai módszerek, eszközök, kialakítások,
* fejlesztési javaslatok,
* nemzeti, vagy regionális közlekedésbiztonsági programok, program-elemek,
* kutatási irányok,
* műszaki vagy jogi szabályozási változtatások,
* a közlekedésre nevelés hatékony eszközeinek hazai környezetben való alkalmazási javaslataik

ismertetése.

1. A pályázat meghirdetésekor a rendelkezésre álló keretösszeg: bruttó 2,5 M Ft.
2. A támogatott pályázók várható száma: 5-10 db.

**II. A pályázati kiírás és jelentkezési lap**

**A pályázati kiírás folyamatosan letölthető a** [**www.mmk.hu**](http://www.mmk.hu), [**www.fomterv.hu/mmk**](http://www.fomterv.hu/mmk), **www.bpmk.hu; mknonprofitkft.hu honlapról**

**III. A pályázók köre**

1. A pályázaton a Magyar Mérnök Kamara nyilvántartásában szereplő mérnökök vehetnek részt.
2. A pályázat a hazai és európai közlekedési, jogi- és műszaki feltételekhez illeszkedő javaslatokat tartalmazhat.
3. A pályázatra csak olyan tervekkel, fejlesztésekkel és akciókkal lehet jelentkezni, amelyekkel kapcsolatosan visszaélés alapos gyanúja semmilyen formában nem merült fel. Nem vehet részt a pályázaton olyan program, amely esetében szerzői jogi, etikai, vagy üzleti vita áll fönn, mely, amelynek nyilvánosságra kerülése ronthatja a pályázat hitelességét.
4. A pályázat eredményeit konkrétan lemérhető, indikátorokkal kell bemutatni.
5. Egy pályázó csak egy pályázatot adhat be, amely legfeljebb három javaslatra vonatkozhat.

**IV. Pályázati feltételek**

A részletes pályázati feltételeket, a benyújtandó pályázat tartalmi és formai követelményeit, a kötelező benyújtandó munkarészeket a Pályázati felhívás, a Pályázati adatlap együtt tartalmazza.

**V. A pályázattal elnyerhető összeg**

1. A bizottság a benyújtott pályázatokat, színvonaltól függően 100-600 eFt nagyságú díjat állapít meg.
2. Az eredményről minden pályázó értesítést kap, a díjak átadására 2013. október 31.-ig kerül sor.

**VI. Támogatható tevékenységek,**

a) A pályázó egy-egy önálló, újszerűnek ítélt, vagy eddig hazánkban nem alkalmazott ötlet leírásával, dokumentálásával, indoklásával pályázhat. A leírás során a javaslat újszerűségét, hazai feltételek melletti alkalmazhatóságát, előnyeit és nehézségeit is mérlegelni kell.

b) A beküldött javaslat vonatkozhat az utak kialakítására, üzemeltetésükre, a forgalmi rend kialakítására, a forgalom szabályozására, a közlekedéssel kapcsolatos információk körére, a jelzéstechnikára, a biztonságot szolgáló tervezési módszerekre, a jelenlegi méretezési elvek vagy eljárások indokolt módosítására, hiányzó kutatási területek körének feltárására. Javaslatokat várunk a gyalogos,- kerékpáros-, motorkerékpáros és egyéb sérülékeny közlekedésben résztvevőre vonatkozóan is.

c) A közlekedésben résztvevők oktatása, nevelése, korosztályonként való képzése.

d) Egy összefüggő javaslati sor közlekedésbiztonsági programba rendezése, egy-egy területi egység vagy település, esetleg az egész ország számára bevezethetőségi vizsgálatára kifejtve. Program esetén is szükséges a javasolt módszerek újszerűségének és a várható előnyöknek az elemzése.

e) Nem célja a pályázatnak új járműtechnikai elemeknek a hazai gyakorlatba, kereskedelembe hozása, azok népszerűsítésére irányuló javaslat.

**VII. A pályázatok formai követelményei**

1. A pályázati munkarészeket CD-én és 1 eredeti és 2 másolati példányban kell benyújtani. (A CD személyi és titkossági adatot nem tartalmazhat.)
2. A pályázó nevét, azonosító adatait és elérhetőségeit (név, postai cím, e-mail cím) tartalmazó Pályázati adatlapon zárt borítékban kell beadni (a borítékra rá kell írni: „Pályázó adatai”), a pályázati anyaghoz kapcsolva, közös mindkettőt tartalmazó borítékban.
3. A pályázati anyag egyetlen oldalán nem lehet a szerzőre, vagy pályázóra utaló jel vagy jelzés.
4. A pályázat terjedelme minimálisan 5, de legfeljebb 50 oldal terjedelmű lehet, valamennyi csatolmánnyal és dokumentummal együtt.
5. A pályázatot magyar nyelven kell elkészíteni, a csatolt dokumentumok, illusztrációk tartalmazhatnak idegen nyelvű feliratokat. A pályázati anyag külső borítójára és a szerzőre utaló zárt borítékra is rá kell írni a „**Közlekedésbiztonsági ötlet pályázat”** feliratot.
6. A pályázati anyag tartalma minimálisan az alábbiakra terjedjen ki:

* Tárgy megjelölése: címmel, vagy/és 1-3 mondatban.
* Pályázat rövid leírása, összefoglalása 3-10 mondatban.
* Pályázat kifejtése, szakmai leírás a megértéshez szükséges mélységig.
* Indoklás: a hazai alkalmazástól várható eredmény, hatékonyság mérlegelése, hozzávetőleges költség igény becslése, stb.
* Illusztrációk (lehetséges a szövegben is és külön szerkesztve).

**VIII. A pályázat benyújtásának módja, határideje**

1. A pályázat benyújtásának módja:

A pályázatot a Pályázati felhívásban közölteknek megfelelően a kitöltött Pályázati adatlappal együtt hiánytalanul kell benyújtani postai úton, vagy személyesen legkésőbb a beadási határidő napján, igazolható módon a

***Magyar Mérnöki Kamara***

***1094 Budapest, Angyal utca 1-3***.

címre.

* 1. A csomagoláson fel kell tüntetni: **”Közlekedésbiztonsági ötlet pályázat”** A beadott pályázat kiegészítése csak határidőn belül és csak postai úton lehetséges, a határidő lejárta után hiánypótlásra lehetőség nincs.
  2. A pályázattal kapcsolatos további információ dr. Lányi Pétertől 06-1-5652119 telefonszámon, vagy e-mailben a peter.lanyi@nfm.gov.hu címen kérhető.

2. A pályázat beérkezési határideje: ***2013. augusztus 15. 16 óra***. Az eddig az időpontig postabélyegzővel beérkező pályázatok még érvényesnek tekintendők.

3. A pályázat elbírálásának határideje: 2013. szeptember 27.

**IX. A pályázatok elbírálása**

1. A pályázatokat bizottság bírálja el. A bizottság elnöke a NFM vezető munkatársa, a titkári feladatokat a Magyar Mérnök Kamara megbízottja látja el.

1. A bírálat előkészítéseként a határidőben benyújtott pályázatokat a Magyar Mérnök Kamara nyilvántartásba veszi, a pályázat felbontásáról jegyzőkönyvet készít, majd a pályázatokat tartalmi és formai szempontból felülvizsgálva és feldolgozva bírálatra előkészíti. A pályázatok bírálatra előkészítése során a Magyar Mérnök Kamara bizottság felhatalmazása alapján jogosult a pályázatban megadott tények, adatok és mennyiségek helyességének ellenőrzésére.

3. A tartalmi és/vagy formai szempontból nem megfelelő, vagy hiányos pályázatokat a bizottság kizárja a további bírálatból.

4. A bizottság döntéséről jegyzőkönyv készül.

**X. A bírálat szempontrendszere**

A bizottság a formai és tartalmi feltételeknek eleget tevő pályázatoknál a következő szempontokat veszi figyelembe:

* a javaslat célja a kiírás feltételének megfelel,
* a javaslat újszerűsége.
* a megvalósításához szükséges költségek megalapozottsága,
* a javaslat közlekedésbiztonsági hatása,

**XI. A pályázat eredményeinek közzététele**

A bizottság a döntésről a pályázót - valamennyi elbírált pályázat esetében - levélben értesíti.

**XII. Az eljárás módja a nyertes pályázatok esetén**

1. A nyertes pályázatok a szakmai nyilvánosság előtt ismertetésre kerülnek.
2. A nyertes pályázatokban szereplő javaslatok megvalósításáról a Nemzeti Fejlesztési Minisztérium dönt.
3. Az elutasított, díjazásban nem részesült tervek az eredményhirdetéstől számított 90 napon belül a benyújtás helyén átvehetők, az ezután megmaradó pályázatokat a Kiíró megsemmisíti.

Magyar Mérnök Kamara-2013.

**PÁLYÁZATI ADATLAP**

**Közlekedésbiztonsági ötlet pályázat**

**Pályázó neve:**

**A javaslat megnevezése:**

**PÁLYÁZATI KÍSÉRŐLAP**

1. **A pályázó törzsadatai:**

*1. sz. táblázat*

|  |  |
| --- | --- |
| Neve: |  |
| Székhelyének címe (irányítószámmal): |  |
| Postai címe (irányítószámmal): |  |
| Telefon- és fax száma: |  |
| E-mail címe: |  |

1. **A pályázat rövid kifejtése** (Kérjük csak a keretezett részbe írjon!):

*2. sz. táblázat*

|  |
| --- |
|  |

Kelt: .............................., 2013. ................hó……nap

....................................................

(aláírás)